આદિત્ય બિરલા સન લાઇફ મ્યુ. ફંડના કો-ચીફ ઇન્વેસ્ટમેન્ટ ઓફિસર (ઇક્વિટી) મહેશ પાટિલે જણાવ્યું હતું કે, “રોકાણકારો 10 ટકા LTCG ટેક્સની ગણતરી પછી ઇક્વિટીમાંથી વળતરના અંદાજમાં ફેરફાર કરશે એવી આશંકા છે. આગામી સમયમાં શેરોમાં નવા રોકાણની ગતિ ધીમી પડવાની શક્યતા છે.” ET સરવેમાં 41 ટકા નિષ્ણાતોએ બજેટને 10માંથી સાત, 23 ટકા નિષ્ણાતોએ આઠ અને 36 ટકાએ છનું રેટિંગ આપ્યું હતું. ટૂંકા ગાળામાં બજારના સેન્ટિમેન્ટ પર LTCG ટેક્સની પ્રતિકૂળ અસર ચાલુ રહેવાની શક્યતા છે.